钦定古今图书集成/明伦汇编/氏族典/第021卷 > 《廖用贤尚友录》 > 童元镇
## 钦定古今图书集成/明伦汇编/氏族典/第021卷 > 《廖用贤尚友录》 > 童元镇

按《明外史李应祥传》：“童元镇，桂林右卫人。万历中为
指挥，从讨平乐贼莫天龙，有功，屡迁游击将军。高江
猺反，从呼良朋破平之。历永宁浔梧参将，进副总兵，
擢署都督佥事，为广西总兵官。未几，改广东。二十三
年，总督陈大科以元镇熟蛮事，仍移广西。岑溪诸猺
乱，元镇大破之，以功增秩赐金。会日本破朝鲜，廷议”
由浙、闽泛海捣其巢牵制之，乃改元镇浙江。既而事
寝，移镇贵州。二十八年，李化龙大征杨应龙，令元镇
督永顺、镇雄、泗城诸土军由乌江进，为贼所破。元镇
逮至京，下吏，罪当死。法司援前岑溪功，谪戍烟瘴，竟
卒戍所。